בולגרים (עם סלאבי)

נשים בולגריות בציור משנת 1586
הבולגרים הם עם סלאבי השוכן בעיקר בחבל הבלקן, בשטחי בולגריה. בנוסף קיימים ריכוזי בולגרים גם מחוצה לבולגריה, בעיקר בגרמניה, אוקראינה, טורקיה, ספרד וארצות הברית. ישנה אוכלוסייה בולגרית גם במדינות שכנות לבולגריה, כדוגמת רומניה וסרביה.

העם הבולגרי התהווה במעין מיזוג הדרגתי של מספר קבוצות בדרום מזרח הבלקן. ראשונים היו התראקים, עם בלקני קדום שחי בדרום מזרח הבלקן בעת העתיקה, אזור שנודע בשם "תראקיה". במאות ה-6 וה-7 היגרו לאזור שבטים סלאבים שכפו את שפתם ותרבותם על האוכלוסייה המקומית, בתהליך המכונה "סלאביזציה". לבסוף הגיעו הבולגרים, שבטים טורקיים שפלשו לחבל הבלקן במחצית השנייה של המאה ה-7 ושיתפו פעולה עם השבטים הסלאביים המקומיים נגד האימפריה הביזנטית. במהלך השנים התבוללו הבולגרים בקרב האוכלוסייה המקומית, אך הורישו את שמם לעם החדש שנוצר, "בולגרים".

רוב הבולגרים משתייכים, לפחות באופן רשמי, לכנסייה האורתודוקסית הבולגרית שנוסדה בשנת 870 (הפכה אוטוקפלית לראשונה בשנת 919). הבולגרים דוברים את השפה הבולגרית, שפה סלאבית דרומית, מקבוצת השפות הסלאביות במשפחת השפות ההודו-אירופיות. שפה זו קרובה במיוחד לשפה המקדונית, ובמידה פחותה גם לסרבו-קרואטית, ובייחוד לניבים המזרחיים שלה.<ref>Стойков, Стойко: Българска диалектология, Акад. изд. "Проф. Марин Дринов", 2006.</ref>

הבולגרים נחשבים קרובים ביותר למקדונים של מקדוניה הצפונית, עמה בולגריה חולקת גבול משותף. בנוסף, הסלאבים של מקדוניה היוונית וכן דוברי הניבים הטורלאקים בסרביה הסמוכה גם כן קשורים לבולגרים.<ref></ref><ref>[https://books.google.com/books?id=j_NbmSoRsRcC&dq=who+are+the+macedonians&pg=PP1 Who are the Macedonians?] Hugh Poulton. C. Hurst & Co. Publishers, 1995, , p. 109.</ref><ref>Felix Philipp Kanitz, (Das Konigreich Serbien und das Serbenvolk von der Romerzeit bis dur Gegenwart, 1904, in two volume) # "In this time (1872) they (the inhabitants of Pirot) did not presume that six years later the often damn Turkish rule in their town will be finished, and at least they did not presume that they will be include in Serbia, because 'they always feel that they are Bulgarians'. ("Србија, земља и становништво од римског доба до краја XIX века", Друга књига, Београд 1986, p. 215)"And today (in the end of the 19th century) among the older generation there are many fondness to Bulgarians, that it led him to collision with Serbian government. Some hesitation can be noticed among the youngs..." ("Србија, земља и становништво од римског доба до краја XIX века", Друга књига, Београд 1986, c. 218; Serbia – its land and inhabitants, Belgrade 1986, p. 218)</ref> רוב הקבוצות הללו נחשבו לבולגרים בעניי רוב האתנוגרפים עד ראשית המאה ה-20.<ref>Jérôme-Adolphe Blanqui, "Voyage en Bulgarie pendant l'année 1841" (Жером-Адолф Бланки. Пътуване из България през 1841 година. Прев. от френски Ел. Райчева, предг. Ив. Илчев. София: Колибри, 2005, 219 с. .) It describes a population in Nish sandjak as Bulgarian, see: </ref>

== אתנוגנזיה ==
מקורם של הבולגרים ב"כור היתוך" של כמה קבוצות אתניות אחדות שנטמעו זו בזו. ממחקרים גנטיים עולה כי הקבוצות הללו הן:
* התראקים – עם ילידי שחי בחצי האי הבלקני בעת העתיקה והותיר חותם תרבותי וגנטי משמעותי על הבולגרים.<ref name="The Bulgarians 1976">"Many Thracian survivals have been detected in the sphere of Bulgarian national costume and folk tradition." The Bulgarians: from pagan times to the Ottoman conquest, David Marshall Lang, Westview Press, 1976, , p. 27.</ref><ref name="pmid26332464"></ref><ref>"A detailed analysis is made of the assimilation process which took place between Slavs and Thracians. It ended in the triumph of the Slav element and in the ultimate disappearance of the Thracian ethnos...Attention is drawn to the fact that even though assimilated, the Thracian ethnicon left behind traces of its existence (in toponymy, the lexical wealth of the Bulgarian language, religious beliefs, material culture, etc.) which should be extensively studied in all their aspects in the future..." For more see: Димитър Ангелов, Образуване на българската народност, (Издателство Наука и изкуство, "Векове", София, 1971) pp. 409–410. ([http://macedonia.kroraina.com/da/da_summary.htm Summary in Englis] h).</ref> כ-55% מה-DNA האוטוזומלי הבולגרי מקורו פלאו-בלקני וים תיכוני, אותו ניתן לייחס לתראקים ולקבוצות ילידיות אחרות שחיו בבלקן שקדמו להגירה של הסלאבים והטורקים הבולגרים לאזור.<ref></ref><ref name="Hellenthal"></ref><ref name="reykjavkur1">Expansions: Competition and Conquest in Europe Since the Bronze Age, Reykjavíkur Akademían, 2010, , [https://books.google.com/books?id=9s2uzr47M-cC&dq=slavs+different+genetically&pg=PA194 p. 194.]</ref>
* הסלאבים הקדומים – קבוצה הודו אירופית של שבטים שהיגרו ממזרח אירופה לתוך הבלקן במאות ה-6 וה-7 לספירה וכפו את שפתם ותרבותם על האוכלוסיות התראקיות, הרומיות והיווניות המקומיות. כ-40% מהגנטיקה האוטוזומלית הבולגרית מקורה בקבוצות צפון-מזרח אירופאיות שנטמעו באוכלוסייה הילידית סביב 400 עד 1000 לספירה.<ref name="Hellenthal" /><ref name="garrett">[https://www.ncbi.nlm.nih.gov/pmc/articles/PMC4209567/figure/F2/ Garrett Hellenthal et al]</ref>
* בולגרים (שבטים טורקים) – פדרציה של שבטים נוודיים למחצה ממרכז אסיה שהתיישבה בצפון מזרח הבלקן במאה השביעית לספירה, ונטמעה בקרב האוכלוסייה המקומית (שכללה אז סלאבים ובלקנים קדומים שעברו תהליך סלביזציה). הנוודים הבולגרים, בהנהגתו של אספרוך, שיחקו תפקיד חשוב בהתפתחות המדינה הבולגרית הימי-ביניימית ולבסוף הורישו גם את שמם לעם החדש שנוצר בעקבות מיזוג זה.<ref name="fine"></ref><ref></ref> כ-2.3% מהגנים הבולגרים מקורם במרכז אסיה, כאשר שיא התערובת מתוארך למאה ה-9 לספירה.<ref>Science, 14 February 2014, Vol. 343 no. 6172, p. 751, A Genetic Atlas of Human Admixture History, Garrett Hellenthal at al.: " CIs. for the admixture time(s) overlap but predate the Mongol empire, with estimates from 440 to 1080 CE ([https://www.ncbi.nlm.nih.gov/pmc/articles/PMC4209567/figure/F3/ Fig.3.])</ref>

== מחוץ לבולגריה ==
=== חבל באנאט ===
בחבל באנאט חיים בולגרים שהיגרו לשם מבולגריה לאחר כישלונו של מרד אנטי-עות'מאני ב-1688 ולאחר שורה של מלחמות בין ההונגרים והאוסטרים ובין האימפריה העות'מאנית. לאחר שבולגריה זכתה לעצמאות ב-1878 היגרו חלק מהבולגרים האלה אל מערבה, אך תוצאות מלחמת העולם הראשונה הביאו לשיבה של חלק מהמהגרים לבאנאט.

הבולגרים של הבאנאט שייכים לכנסייה הרומית-קתולית (להבדיל ממרבית הבולגרים שהם אורתודוקסים) ומדברים ניב שהושפע מהסרבית ומהגרמנית.

לפי הערכות לא רשמיות חיים בבאנאט הרומני כ-12,000 בולגרים ובבאנאט הסרבי עוד 3,000.

=== הבולגרים של מונטניה ===
בדרום רומניה, בחבל מונטניה, חיים צאצאיהם של בולגרים שנמלטו מבולגריה בתקופה בה הייתה תחת שלטון האימפריה העות'מאנית, בין המאה ה-15 ובין המאה ה-19. בתחילת המאה ה-20 הייתה הגירה נוספת של בולגרים, הפעם מטעמים כלכליים. בולגרים אלה מכונים ברומניה בטעות בשם סרבים ורבים מהם מצהירים על עצמם כרומנים, לכן קשה לעמוד על מספרם. דתם של בולגרים אלה אורתודוקסית, כמו דתם של רוב הרומנים. הערכות שונות קובעות מספר של עד מאה אלף בולגרים בחבל מונטניה.

=== הבולגרים של דוברוג'ה ===

=== הבולגרים של בסרביה ===

==קישורים חיצוניים==

* 
* 

==הערות שוליים==

*
קטגוריה:בולגריה: דמוגרפיה
קטגוריה:יוון: קבוצות אתניות
קטגוריה:רומניה: קבוצות אתניות
קטגוריה:עמי אירופה